Source: https://universul.net/avocatul-poporului-contesta-la-ccr-legea-alegerilor-prezidentiale-augustin-zegrean-ccr-s-ar-putea-sa-nu-valideze-alegerile-prezidentiale/
Timestamp: 2020-04-01 23:41:08+00:00

Document:
Avocatul Poporului contestă la CCR legea alegerilor prezidențiale. Augustin Zegrean: CCR s-ar putea să nu valideze alegerile prezidențiale! ⋆ Universul.net
Acasă Politică Avocatul Poporului contestă la CCR legea alegerilor prezidențiale. Augustin Zegrean: CCR s-ar...
Avocatul Poporului contestă la CCR legea alegerilor prezidențiale. Augustin Zegrean: CCR s-ar putea să nu valideze alegerile prezidențiale!
Avocatul Poporului, Renate Weber (ex-ALDE), a contestat vineri la Curtea Constituțională (CCR) legea alegerilor prezidențiale, criticând numărul prea mare de semnături (200.000) pentru ca cineva să poată candida, dar și faptul că o persoană poate susține mai mulți competitori. De asemenea, Weber reclamă și definiția partidului politic parlamentar din legea alegerilor pentru Camera Deputaților și Senat care, potrivit legii, este doar acel partid care are și grup format în Parlament.
”În cadrul analizei textelor de lege sus-menționate, Avocatul Poporului observă, între altele, faptul că acestea încalcă principiile proporționalității și al reprezentativității, întrucât prin instituirea a două condiții cumulative (un număr de 200.000 de susținători, care depășește pragul de 1% din alegători și posibilitatea ca un alegător să susțină mai mulți candidați la funcția de președinte) se ajunge la suprimarea exercitării dreptului de a fi ales al cetățenilor români care îndeplinesc condițiile constituționale și legale de a candida. Caracterul excesiv al condițiilor impuse de textele criticate rezultă din raportarea pragului de maxim 1% din alegători semnatari pe liste recomandat de Comisia de la Veneția (…) la numărul total de cetățeni cu drept de vot înscriși în Registrul electoral, declarat de Autoritatea Electorală centrală, la data de 31 iulie 2019 care este de 18.963.792”, se arată într-un comunicat transmis de Avocatul Poporului.
În același timp, Renate Weber precizează că egalitatea votului, condiție a reprezentativității funcției de președinte, presupune că fiecare alegător are în mod normal dreptul la un vot și numai la un singur vot.
”Constituirea deputaților și a senatorilor în grupuri parlamentare este o acțiune strict organizatorică care însă, în viziunea celor două texte de lege criticate devine o condiție în vederea participării în procesul electoral, creând o situație disproporționată în ceea ce privește exercitarea drepturilor procedurale electorale ale partidelor reprezentate în Parlament prin votul alegătorilor, cu consecința unor abuzuri din partea celorlalți competitori electorali”, se precizează în finalul comunicatului de presă.
Demersul lui Renate Weber, fost europarlamentar ALDE, vine după ce Biroul Electoral Central a decis că partidul condus de Călin Popescu Tăriceanu nu este partid parlamentar deoarece, în urma demisiei mai multor senatori și deputați, formațiunea a rămas fără grupuri în Parlament.
Consecința a fost că Mircea Diaconu, candidatul susținut de ALDE la alegerile prezidențiale, a fost considerat drept candidat independent și a prins un loc codaș pe buletinul de vot.
Augustin Zegrean, avertisment grav: CCR s-ar putea să nu valideze alegerile prezidențiale! Să nu ziceți că nu v-am spus!
Deviza la CCR este „fiat iustitia, et pereat mundus” (să se facă dreptate, de ar fi să piară lumea, trad.). Să nu spuneţi că nu v-am spus”, a declarat Zegrean, duminică seara, la B1 TV.
Foto: Conferinta de presa organizata de institutia Avocatului Poporului, in Bucuresti, miercuri, 28 august 2019. Inquam Photos / Octav Ganea
Autoritatea Electorală Centrală
Articolul precedentCodrin Ștefănescu, furibund: Acesta-i guvernul lui Orban care si-a pus în cap să ne nenorocească pe toți!
Articolul următorSorina Pintea recunoaște că spitalele nu sunt pregătite pentru un număr mare de victime

References: CCR 
 CCR 
 CCR 
 CCR 
 CCR 
 CCR 
 CCR 
 CCR